|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási,**  **Közigazgatási és Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Telefon: +381 21 487 4867  ounz@vojvodinа.gov.rs | |
|  | SZÁM: 000233971 2024 09427  001 00 000 001. | DÁTUM: 2025. január 29. | |
|  |  |  | |

A Vajdaság autonóm tartományi alap- és középfokú oktatásra és nevelésre, valamint a diákjólétre vonatkozó programtevékenységek és projektek finanszírozását és társfinanszírozását célzó költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 5. szakasza, továbbá a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi általános és középiskolás diákok nyelvi kompetenciájának fejlesztése területén megvalósuló programok és projektek finanszírozására és társfinanszírozására való odaítéléséről szóló szabályzat (VAT Hivatalos Lapja, 5/2025. szám) 5. szakaszának 1. bekezdése alapján, figyelemmel a Vajdaság Autonóm Tartomány 2025. évi költségvetéséről szóló tartományi képviselőházi rendeletre (VAT Hivatalos Lapja, 57/2024. szám), a tartományi titkár

**PÁLYÁZATOT**hirdet

**A VAJDASÁG AUTONÓM TARTOMÁNYI ÁLTALÁNOS ÉS KÖZÉPISKOLÁS DIÁKOK NYELVI KOMPETENCIÁJÁNAK FEJLESZTÉSE TERÜLETÉN MEGVALÓSULÓ PROGRAMOK ÉS PROJEKTEK 2025. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A Titkárság a Pályázatot a Vajdaság Autonóm Tartomány 2025. évi költségvetéséről szóló tartományi képviselőházi rendelettel a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárságnak (a továbbiakban: Titkárság) a Vajdaság autonóm tartományi általános és középiskolás diákok nyelvi kompetenciájának fejlesztése területén megvalósuló programok és projektek 2025. évi finanszírozására és társfinanszírozására vonatkozó külön rovatrendjében biztosított **700.000,00 dinár** összegre írja ki, éspedig: az alapfokú oktatás és nevelés szintjén 600.000,00 dinár összegben, a középfokú oktatás és nevelés szintjén 100.000,00 dinár összegben.

**Pályázati feltételek**

1. Pályázók köre:

A pályázaton való részvételre a Szerb Köztársaság, az autonóm tartomány vagy a helyi önkormányzat által alapított, Vajdaság Autonóm Tartomány területén működő általános és középiskolák jogosultak, amelyek a körzeti és körzetek közötti nyelvismereti (magyar, román, szlovák, ruszin és horvát) és nyelvi kultúra versenyeknek házigazdái (a továbbiakban: kérelmezők).

1. A hivatkozott eszközök rendeltetése:

az alap- és középfokú oktatás és nevelés keretében megvalósuló programok és projektek finanszírozása és társfinanszírozása, amelyek célja a valamelyik nemzeti közösséghez tartozó, anyanyelvükön, kisebbségi nyelven tanuló általános és középiskolai diákok nyelvi kompetenciafejlesztése, a körzeti és körzetek közötti nyelvismereti (magyar, román, szlovák, ruszin és horvát) és nyelvi kultúra versenyek szervezése és megvalósítása révén, összhangban az oktatási teendőkben illetékes minisztérium által közzétett általános és középiskolai tanulmányi versenyek és -szemlék naptárával.

1. Az eszközök elosztásának mércéi:

* a projekt céljai és tevékenységi köre összhangban vannak a pályázati prioritásokkal,
* a projekt céljai egyértelműek, konkrétak és megvalósíthatók,
* a tevékenységek reálisak és a célok elérésére alkalmasak,
* a projekt láthatósága,
* a projekt eredményeinek fenntarthatósága,
* A nevelő-oktató munka előmozdításához hozzájáruló projektek megvalósításában szerzett eddigi tapasztalatok

1. A PÁLYÁZATI KÉRELMEK BENYÚJTÁSÁNAK MÓDJA:

A pályázati kérelmeket írásban, a Titkárság honlapján közzétett űrlapon kitöltve, papírformában, lezárt borítékban az alábbi címre kell eljuttatni:

**POKRAJINSKI SEKRETARIJAT ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE**  
Bulevar Mihajla Pupina 16, 21000 Novi Sad *(Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, 21000 Újvidék, Mihajlo Pupin sugárút 16. szám)*  
a pályázat/program és projekt elnevezésének megjelölésével postai úton, vagy személyesen kell átadni a tartományi szervek iktatójában (a fentiekben feltüntetett címen) 9-től 14 óráig.

A teljes pályázati dokumentációt **2025. január 29-étől** lehet letölteni a Titkárság [**www.puma.vojvodina.gov.rs**](http://www.puma.vojvodina.gov.rs/) honlapjáról.

A pályázónak a pályázati űrlaphoz az alábbiakat kell csatolnia:

1. a nyelvismereti körzeti és körzetek közötti versenyek házigazda minőségét igazoló okirat fénymásolatát,
2. a programköltségekre, felszerelés beszerzésére vonatkozó kötetlen ajánlatot-előszámlát (költségszámítást).

A Titkárság fenntartja jogát, hogy a pályázótól, szükség szerint, kiegészítő dokumentációt és információt kérjen. Amennyiben a pályázó a dokumentáció kiegészítésére vonatkozó kérésnek 8 napon belül nem tesz eleget, a Titkárság a pályázatot hiányosnak véli.

A Bizottság határozattal elutasítja a hiányos, nem engedélyezett és a késve érkező pályázati kérelmeket.

**Egy intézmény csak egy pályázati kérelmet nyújthat be.**

A pályázati kérelmek benyújtási határideje 2025. február 14.

**A pályázat megvalósításával kapcsolatos további tájékoztatás a Titkárság 021/487-4867 telefonszámán kapható.**

**Ótott Róbert**

**TARTOMÁNYI TITKÁR**